Korábban a homoki macskának nem sok problémája volt az emberi jelenléttel. Élőhelyein nem élt nagyobb létszámú emberi népesség. Az iszlám vallás szerint a homoki macska útitársa volt Mohamed prófétának és lányának sivatagi vándorlásaik során, ezért elejtése tilos volt, még akkor is ha olykor-olykor kárt tett a háziszárnyasokban. Mára ezen tilalmak érvénye részben vagy egészben elkopott. Ezért sokat ejtettek el, és ejtenek el mai is. Szőrméjéből sapkát készítenek, de csupán sportcélból is levadásszák. Hobbiállatként való tartás céljából befogják őket. Az élőhelyein zajló különböző fegyveres konfliktusok, mint az Öbölháború is okozhatott állománycsökkenést.